ΓΡΑΠΤΗ ΕΡΩΤΗΣΗ E-3218/01

υποβολή: Jean Lambert (Verts/ALE) προς την Επιτροπή

(22 Νοεμβρίου 2001)

Θέμα: Χρηματοδότηση της ΕΕ για τις μεταφορές στην Πελοπόννησο

Μας έχει επισημανθεί ότι κατασκευάζονται δρόμοι με χρηματοδότηση της ΕΕ στην Αργολίδα και στην Αρκαδία στην Πελοπόννησο (Ελλάδα) ενώ δεν διατίθενται καθόλου χρήματα για τη βελτίωση του σιδηροδρομικού δικτύου που καλύπτει ολόκληρη την περιοχή και το οποίο χρειάζεται οπωσδήποτε βελτίωση. Θα μπορούσατε να μας δώσετε απάντηση στα ακόλουθα ερωτήματα:

Βάσει ποίου προγράμματος χρηματοδοτούνται αυτοί οι δρόμοι·

Η Επιτροπή κάνει προσπάθειες ώστε να εξασφαλισθεί ότι οι σιδηρόδρομοι λαμβάνουν ενισχύσεις παράλληλα με την ανάπτυξη του οδικού δικτύου που χρηματοδοτείται από την ΕΕ, στην Πελοπόννησο και στην Ευρώπη γενικά·

Ποιο είναι το σκεπτικό, και ποιοι παράγοντες ελήφθησανπόψη, βάσει των οποίων ελήφθησαν οι αποφάσεις για την ανάπτυξη τηςποδομής των μεταφορών στην Πελοπόννησο·

Πραγματοποιήθηκε αξιολόγηση των επιπτώσεων στο περιβάλλον για τα χρηματοδοτούμενα από την ΕΕ έργα στην Πελοπόννησο·

Απάντηση του κ. Barnier εξ ονόματος της Επιτροπής

(11 Φεβρουαρίου 2002)

Το κοινοτικό πλαίσιο στήριξης (ΚΠΣ) για την Ελλάδα κατά την περίοδο προγραμματισμού 2000-2006 καθορίζει αναπτυξιακή στρατηγική η οποία περιλαμβάνει οδικές, σιδηροδρομικές, θαλάσσιες και αεροπορικές συγκοινωνίες και θέτει προτεραιότητες όσον αφορά τους διαθέσιμους πόρους. Περαιτέρω λεπτομέρειες σχετικά με την επέμβαση την προβλεπόμενη στον τομέα αυτό εκτίθενται στα επιχειρησιακά προγράμματα.

Το επιχειρησιακό πρόγραμμα για την περιφέρεια Πελοποννήσου προβλέπει στήριξη για οδικές συγκοινωνίες στην Αργολίδα και την Αρκαδία.

Κατά την περίοδο προγραμματισμού 2000-2006, για τα έργα διευρωπαϊκού δικτύου μεταφορών (ΔΔΜ-TEN) στην Ελλάδα προβλέπονται περίπου 4 δις ευρώ για οδούς και 2 δις ευρώ για σιδηροδρόμους τα οποία θα χρηματοδοτήσουν το Ευρωπαϊκό Ταμείο Περιφερειακής Ανάπτυξης και το Ταμείο Συνοχής. Για τη συγχρηματοδότηση μελετών προβλέπεται επιπλέον ποσό 0,2 δις ευρώ από την ΕΕ στο πλαίσιο του προϋπολογισμού ΔΔΜ. Τα ποσά αυτάπερδιπλασιάζονται με τη δημόσια και την ιδιωτική εθνική συμμετοχή και αντικατοπτρίζουν τις ανάγκεςποδομής του κράτους μέλους και την ικανότητα των αρχών διαχείρισης να δρουν εντός του διαθέσιμου χρόνου. Όσον αφορά ειδικά την επένδυση στους σιδηροδρόμους, από τις ελληνικές αρχές καταβάλλεται σημαντική προσπάθεια για την ενίσχυση των ικανοτήτων διαχείρισης προγραμμάτων.

Η αναμενόμενη ολοκλήρωση των εν λόγω επενδυτικών προγραμμάτων μέχρι το 2008 θα διασφαλίσει ότι τα ΔΔΜ τόσο για τις οδούς όσο και για το σιδηρόδρομο βασικά λειτουργούν στην Ελλάδα, σύμφωνα με τη στρατηγική για τα 15 κράτη μέλη στον τομέα των μεταφορών, η οποία εγκρίθηκε από το Συμβούλιο Υπουργών της Ευρωπαϊκής Ένωσης.

Την προτεραιότητα των ΔΔΜ για τα σιδηροδρομικά δίκτυα στην Πελοπόννησο αποτελεί η σύνδεση από την Πάτρα στην Κόρινθο, η οποία συνεχίζεται μέσω Αθηνών προς τη Θεσσαλονίκη και μέχρι τα σύνορα στη Βουλγαρία και την τέως Γιουγκοσλαβική Δημοκρατία της Μακεδονίας (ΠΓΔΜ). Για το έργο αυτό προβλέπεται κοινοτική συγχρηματοδότηση 0,4 δις ευρώ. Όταν ολοκληρωθεί και τεθεί σε λειτουργία η σύνδεση αυτή, η ποιότητα της παρεχόμενηςπηρεσίας είναι δυνατόν να δικαιολογεί περαιτέρω επενδύσεις σε δευτερεύουσες γραμμές σε άλλα μέρη της Πελοποννήσου. Όμως αυτό εξαρτάται από τις λεπτομερείς προβλέψεις κίνησης για την περιοχή, λαμβανομένωνπόψη παραγόντων όπως η πυκνότητα πληθυσμού, τα επίπεδα οικονομικής δραστηριότητας και η γεωγραφική διαμόρφωση. Για μεγάλα μέρη των περιφερειών αυτών, οι οδικές μεταφορές είναι δυνατόν να αποτελούν την πλέον διατηρητική λύση τουλάχιστον μεσοπρόθεσμα.

Η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι κάθε έργο πουπόκειται σε κοινοτική συγχρηματοδότηση, τόσο στην Πελοπόννησο όσο και οπουδήποτε αλλού στην Κοινότητα, πρέπει να ανταποκρίνεται στην κοινοτική νομοθεσία, περιλαμβανομένων των διατάξεων που αφορούν την περιβαλλοντική προστασία, καιπόκειται σε προηγούμενη εκτίμηση περιβαλλοντικών επιπτώσεων.